CELEX: 32006R1231
Language: sk
Date: 2006-08-16 00:00:00
Title: Nariadenie Komisie (ES) č. 1231/2006 zo 16. augusta 2006 , ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o ceftiofur a polyoxyetylén sorbitan monooleát a trioleát   (Text s významom pre EHP)

17.8.2006   
            
            
               SK
            
            
               Úradný vestník Európskej únie
            
            
               L 225/3
            
         
      NARIADENIE KOMISIE (ES) č. 1231/2006
   zo 16. augusta 2006,
   ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o ceftiofur a polyoxyetylén sorbitan monooleát a trioleát
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho články 2 a 3,
   so zreteľom na stanoviská Európskej agentúry pre lieky sformulované Výborom pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali vyhodnotiť všetky farmakologicky účinné látky, ktoré sa používajú v rámci Spoločenstva vo veterinárnych liekoch na podávanie zvieratám určeným na produkciu potravín.
            
         
               (2)
            
            
               Látka ceftiofur je v súčasnosti uvedená v prílohe I k nariadeniu (EHS) č. 2377/90 pre hovädzí dobytok a ošípané, pokiaľ ide o svalovinu, tuk, pečeň a obličky, a pre hovädzí dobytok, pokiaľ ide o mlieko. Zápis týkajúci sa ceftiofuru v uvedenej prílohe by sa mal upraviť, aby sa vzťahoval na ovce, a rozšíriť na všetky druhy cicavcov určené na produkciu potravín, pokiaľ ide o svalovinu, tuk, pečeň, obličky a mlieko.
            
         
               (3)
            
            
               Látka polyoxyetylén sorbitan monooleát je v súčasnosti uvedená v prílohe II k nariadeniu (EHS) č. 2377/90 pre všetky druhy zvierat určené na produkciu potravín. Zápis v uvedenej prílohe pre polyoxyetylén sorbitan monooleát by sa mal nahradiť zápisom pre polyoxyetylén sorbitan monooleát a triolát, aby zahŕňal polyoxyetylén sorbitan trioleát pre všetky druhy zvierat určené na produkciu potravín.
            
         
               (4)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (5)
            
            
               Predtým, ako sa toto nariadenie začne uplatňovať, by sa mala poskytnúť primeraná lehota na to, aby členské štáty mohli v súlade s ustanoveniami tohto nariadenia vykonať akékoľvek potrebné úpravy povolení na uvedenie príslušných veterinárnych liekov na trh udelených v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Prílohy I a II k nariadeniu (EHS) č. 2377/90 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 16. októbra 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1055/2006 (Ú. v. EÚ L 192, 13.7.2006, s. 3).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Do prílohy I k nariadeniu (EHS) č. 2377/90 (Zoznam farmakologicky účinných látok, pre ktoré sú stanovené maximálne limity rezíduí) sa vkladá táto látka:
      1.   Antiinfekčné látky
      1.2.   Antibiotiká
      1.2.2.   Cefalosporíny
      
         
                     Farmakologicky účinná(-é) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „ceftiofur
                     
                  
                  
                     súhrn všetkých rezíduí s betalaktámovou štruktúrou vyjadrenou ako desfuroylceftiofur
                  
                  
                     všetky druhy cicavcov určené na produkciu potravín
                  
                  
                     1 000 μg/kg
                  
                  
                     svalovina
                  
               
                     2 000 μg/kg
                  
                  
                     tuk (1)
                     
                  
               
                     2 000 μg/kg
                  
                  
                     pečeň
                  
               
                     6 000 μg/kg
                  
                  
                     oblička
                  
               
                     100 μg/kg
                  
                  
                     mlieko
                  
               
      B.   Do prílohy II k nariadeniu (EHS) č. 2377/90 (Zoznam látok, pre ktoré nie sú stanovené maximálne limity rezíduí) sa vkladá táto látka:
      3.   Látky všeobecne považované za bezpečné
      
         
                     Farmakologicky účinná(-é) látka(-y)
                  
                  
                     Druh zvierat
                  
               
                     „polyoxyetylén sorbitan monooleát a trioleát
                     
                  
                  
                     všetky druhy určené na produkciu potravín“
                  
               
      
         (1)  V prípade ošípaných sa tento maximálny limit rezíduí (MRL) vzťahuje na ‚kožu a tuk v prirodzených pomeroch’.“